open-index/open-wikipedia-markdown huggingface dataset:
Diego Maradona

**Diego Armando Maradona Franco** esset un argentinian football-lusor. Il nascet li 30-im de octobre 1960 in Lanús e morit  li  25-im de novembre 2020  in Tigre. Diego Maradona es egardat quam un del max bon football-lusores del munde. Inter 1976 e 1997 il esset activ football-lusor e pos to quam chef del exercition.

Mardona ludet quam position in li atacca e havet un altore de 1,65 metres.

## Cariera quam sportist
### Clubes
* 1976–1981 Argentinos Juniors
* 1981–1982 Boca Juniors
* 1982–1984 FC Barcelona (Hispania)
* 1984–1991 FC Napoli (Italia)
* 1992–1993 Sevilla FC
* 1993–1994 Newell's Old Boys
* 1995–1997 Boca Juniors

### National selection de football de Argentina
Diego Maradona ludet por li National selection de football de Argentina inter 1977 e 1994. Il ludet 91 vez por su land e tirat 34 goles.

Diego Mardona ganiat con li National selection de football de Argentina li Championatu Mundal de Football 1986.

## Cariera quam chef de exercition
Diego Maradona laborat inter 1994 e 2020 anc quam chef de exercition de divers clubes.

* 1994 Deportivo Mandiyú
* 1995 Racing Club
* 2008–2010 National selection de football de Argentina
* 2011–2012 Al-Wasl
* 2013–2017 Deportivo Riestra (co-chef del exercition)
* 2017–2018 Fujairah
* 2018–2019 Dorados de Sinaloa
* 2019–2020 Gimnasia de La Plata

## Personal vive
Diego Maradona esset maritat con Claudia Villafañe inter 1989 e 2004. Li cuple havet du filias.

Diego Maradona havet problemas con alcohol i narcoticas. Il esset por mult annus dependent de cocain. Pro to Maradona havet longmen problemas de sanitá. Il morit li 25-im de novembre 2020 pro un atacca del cordie.
Exode

**Exode** o anc *Exodus* es un libre del bible in li Old Testament.

Exode, Deo salvas Israel ex sclaveríe in Egiptia e tande intras ad-in un parentitá special con les.
Levitic

Li **Levitic** es li triesim libres del Tora (li Pentateuco) e del Ancian Testament, anc conosset quam Triesim Libre de Moses.
Deuteronomie

**Deuteronomie** es un libre del bible in li Old Testament.

Moses da Israel instructiones (in quelc manieres, un repetition del leges de Exode - Númeres pro quale amar e obedi Deo in li promesset land.
Circe

**Circe** es un figura in li Grec mitologie. Ella es un sorciera. Circe es li filia del deo del sol Helios e del oceanide Perse. Ella es anc li sestra del rey Aietes de Colchis e Pasifae.

Circe apari in li saga de Odysseus qui esset scrit de Homer. Secun Homer Circe es un deessa. Secun li saga Circe habitat sur li insul Aiaia. Odysseus habitat por plu quan un annu sur li insul con Circe. Circe havet tri filios - Telegonos, Agrios e Latnos o secun un altri version du filios de Odysseus - Telegonos e Nausithoos.
Kristen Connolly

**Kristen Nora Connolly** es un actoressa de television e de cinemá de USA. Ella nascet li 12-im de julí 1980 in Montclair (New Jersey). 

Kristen Connolly laborat quam actor desde li annu 2003. Ella lude in li serie de television *House of Cards* e ludet anc in li horror-film *[[The Cabin in the Woods]]* (2011).

Ella es maritat con Stephen O'Reilly e li cuple du infantes.
Genese

**Genese**, li unesim libre in li Bible, afirma du grand questiones: "Qualmen dat li parentitá de Deo con li munde comensar?" e "Ex u veni li nation de Israel?"

Li unesim capitul de Genese comensa quam seque:


1. In li comense, Deo crea li ciel e li terra.

2. Li terra es quam un grand vacuo. It es in li nocte. Un profund aqua covri it. Li hala de Deo sta súper li aqua.

3. Deo di: « Mey li luce brilliar ! » E li luce comensa brilliar. 

4. Deo vide que li luce es un bon cose. Tande il separa li luce del tenebrositá.

5. Deo nómina li luce « jorne », e li tenebrositá, il nómina it « nocte ». Hay un véspere, hay un matine. Vi li unesim die. 

6. Deo di:  « Mey un tegment, in li medie del aqua, separar it in du partes ! »

7. E to evenit. Talmen, Deo fat li tegment quel separa li aqua in supra e li aqua in bass.

8. Deo nómina li tegment « ciel ». Hay un véspere, hay un matine. Vi li duesim die. 

9. Deo di : « Mey li tot aqua quel es infra li ciel assembla se in li sam loc, e mey li suol aparir! » E to evenit. 

10. Deo nómina li suol « terra », e li aqua, il nómina it « mare ». Deo vide que it es un bon cose. 

11. Deo di: « Mey li terra producter li verdi herbe, con tot specie de plantes e tot specie de árbores fructiferi! Sur li terra, chascun plante va haver su granes. Chascun árbor va haver su fructes, con su nucleos, secun su specie. » E it evenit.
Judicos

Judicos, Israel intras un cicle tornantie de Deo, cadentie captiv ad opressiv nationes, exclamantie ex ad Deo e esser salvat per ductors Deo misses lor maniere conosset "Judicos".
Rut

**Rut** es un libre del Bible (li Ancian Testament) in quel es scrit li historie de du viduas qui perdi omnicos, e trova espera in Israel - quel ducte al nascentie del futur Rey David.
7 octobre

1 -- 2 -- 3 -- 4 -- 5 -- 6 -- 7 -- 8 -- 9 -- 10 -- 11 -- 12 -- 13 -- 14 -- 15 -- 16 -- 17 -- 18 -- 19 -- 20 -- 21 -- 22 -- 23 -- 24 -- 25 -- 26 -- 27 -- 28 -- 29 -- 30 -- 31

----
**7 octobre** es li 280-im die del annu in li calendare gregorian (li 281-im die in annus bissextil). Resta 85 dies til li fine del annu.

## Evenimentes
* 1571 - Hoannu eveni li Battallie de Lepanto, in quel li Flotte Ottoman es defetat por li unesim vez.
* 2023 - Terror organisation Hamas ataccat Israel.
## Nascenties

## Mortes
Marquis de Sade

**Donatien Alphonse François de Sade** o simplic *Marquis de Sade*esset un francesi scritor. Il nascet li2-im de junio 1740 in Paris e morit  li 2-im de decembre 1814 in Charenton-Saint-Maurice apu Paris. Marquis de Sade devenit famosi pro su violentosi pornografic romanes.

De Sade origina de un francesi nobil dinastie. Il passat 32 annus de su vive in li carcere o hospicies por alienates. Ta il scrit su romanes. De Sade esset anc politico del Francesi Revolution e filosof.

Pro li violentosi formes de sexualité in su romanes li parol de sadisme es derivat de su nom.

Donatien Alphonse François de Sade esset maritat con Renée-Pélagie Cordier de Launay.

## Ovres
Donatien Alphonse François de Sade scrit racontas, romanes e dramas. Su max famosi ovres es li violentosi erotic romanes *Les 120 journées de Sodome, ou l'École du libertinage* (scrit 1785 e publicat 1904) e *Justine (Les Infortunes de la vertu, novel*, scrit 1787 e publicat 1930) e li duesim version *Justine ou les Malheurs de la vertu* (scrit 1788, publicat 1791).
Ekaterina Zakharieva

**Ekaterina Spasova Gecheva-Zakharieva** (bulgarian: Екатерина Спасова Гечева-Захариева) es un féminin politico de Bulgaria. Ella nascet li 8-im de august 1975 in Pazardzhik e esset inter li 4-im de may 2017 le li 12im de may 2021 li ministre por externi aferes de Bulgaria. Ekaterina Zakharieva es membre del conservativ political partise GERB e esset inter 2015 e 2017 ministre por justicie de Bulgaria.

## Personal e professional vive
Ekaterina Zakharieva studiat jurisprudentie in Plovdiv. Til li annu 2003 ella laborat quam avocate. Desde li annu 2013 ella laborat in li administration del state.
Ella es maritat con li architecte Angel Zakhariev.

## Political cariera
Ella es membre del political partise GERB
* 2013-2015 Ekaterina Zakharieva esset ministre por regional developament e vice-prim-ministre.
* 2015-2017 Ministre por justicie.
* 2017 Ekaterina Zakharieva devenit li ministre de por externi aferes de Bulgaria li 4-im de may 2017.
* 2017-2021 Ministre de externi aferes de Bulgaria.

Quam ministre por externi aferes ella justificat in li annu 2020 li blocada del negociationes con Nord-Macedonia por devenir membre del Europan Union pro que Bulgaria demandat que Nord-Macedonia confesse que it es parte del bulgarian nation e parla un bulgarian dialect.
Mirsad Hadžikadić

**Mirsad Hadžikadić** es un politico de Bosnia e Herzegovina. Il nascet li 21-im de januar 1955 in Banja Luka e esset un índependent candidate in li electiones presidential 2018. Mirsad Hadžikadić recivet 10 percentes in li electiones al bosniak membre del presidentie del state Bosnia e Herzegovina e il fundat in li novembre 2018 li political partise Platform por Progresse.

## Personal e professional vive
Mirsad Hadžikadić studiat informatica. In li annu 1984 il translocat al USA. Mirsad Hadžikadić fat su doctoratu in li privat universitá *Southern Methodist University* in Plano (Texas) ye li annu 1987. Il fat un cariera in li scientie de informatica. In li 1987 Mirsad Hadžikadić comensat laborar in li universitá de Nord-Carolina in Charlotte (Nord-Carolina. Il devenit professor por informatica e scri pluri scientific libres e articules in jurnales pri informatica.

In li annu 2008 il devenit director del institut por complex sistemas. In li annu 2018 Mirsad Hadžikadić retornat al Bosnia e Herzegovina e habita in Sarajevo. Mirsad Hadžikadić je maritat con Mirzeta Hadžikadić e li cuple have du infantes.

## Political cariera
* 2018 Mirsad Hadžikadić esset índependent candidate in li electiones presidential 2018 e recivet 10 percentes in li electiones al bosniak membre del presidentie del state Bosnia e Herzegovina. Pos li electiones il fundat li 25-im de novembre 2018 li liberal political partise Platform por Progresse e devenit li presidente de ti partise.
* 2022 Mirsad Hadžikadić candidat denov por li oficie del bosniak membre del presidentie del state Bosnia e Herzegovina.

## Ligamentes extern
* Biografie de Mirsad Hadžikadić sur su personal internet-págine
Bujar Osmani

**Bujar Osmani** (macedonian: Бујар Османи) es un politico de Nord-Macedonia. Il nascet li 9-im de septembre 1979 in Skopje e esset inter li 31-im de august 2020 le li 23-im de junio 2024 i ministre por externi aferes de Nord-Macedonia. Bujar Osmani es del albanian nationalitá e es membre del partise Democratic Union del Integration.

## Personal e professional vive
Bujar Osmani studiat medicina in Skopje. Il laborat quam chirurgo.

Bujar Osmani es maritat con Valbona Hoxha e li cuple have du infantes.

## Political cariera
Bujar Osmani es membre del albanian-political partise in Nord-Macedonia Democratic Union del Integration.
* 2008-2011 Ministre por sanitá.
* 2017-2020 Bujar Osmani esset vice-prim-ministre por europan aferes e chef del negociante con li Europan Union.
* 2020-2024 Bujar Osmani esset ministre de por externi aferes de Nord-Macedonia inter li 31-im de august 2020 e li 23-im de junio 2024.
* 2024 Bujar Osmani candidat in li electiones presidential de Nord-Macedonia 2024 e finit ye li triesim rang con 13,4 percentes.

## Ligamentes extern
* Biografie de Bujo Osmani sur li internet-págine del guvernament de Nord-Macedonia
Barbara Bouchet

**Barbara Bouchet** (nascet **Bärbel Gutscher** li 15 de August 1943 in Liberec) es un actoressa de Germania.

Barbara Bouchet es matre de du filies.

## Cinema
* 1967: *Casino Royale*
* 1972: *Milano Calibro 9*
* 1972: *Non si sevizia un paperino*
Meliza Haradinaj-Stublla

**Meliza Haradinaj-Stublla**, nascet quam *Meliza Haradinaj*, es un féminin politico de Kosovo. Ella nascet in li annu 1984 in Priština e esset inter li 3-im de junio 2020 e li 9-im de marte 2021. li ministre por externi aferes de Kosovo. Meliza Haradinaj-Stublla es membre del partise Alliantie por li futur de Kosovo. Ella esset li unesim féminin ministre por externi aferes de Kosovo.

## Personal e professional vive
Meliza Haradinaj-Stublla studiat public politica al privat *American Universitá in Kosovo* in Priština e diplomatie in Oxford (Reyatu Unit). Til li annu 2003 
Ella es maritat con Dardan Stublla e li cuple have du infantes.

Meliza Haradinaj-Stublla ne es parent con li politico Ramush Haradinaj benque ella have li sam nómine de familie.

## Political cariera
Meliza Haradinaj-Stublla es membre del political partise Alliantie por li futur de Kosovo.
* 2009-2013 Membre del consilie municipal de Priština.
* 2017-2019 Consiliatora del prim-ministre de Kosovo Ramush Haradinaj.
* 2020-2021 Meliza Haradinaj-Stublla esset li ministre por externi aferes de Kosovo li 3-im de junio 2020 til li 9-im de marte 2021 in li guvernament de Avdullah Hoti.
Ronja Forcher

**Ronja Forcher** es un austrian actoressa de television e cinemá. Ella nascet li  7-im de junio 1996 in Innsbruck e lude desde li annu 2008 li rol de *Lilli Gruber*  in li german serie de television *Der Bergdoktor* (*Li medico del monte*).

In li annu 2014 e 2015 Ronja Forcher studiat in li actor-scola in Vienna. Ella es li filia del actor Reinhard Forcher.

Ronja Forcher ludet su unesim rol in li teatre del land  Tirol ja in li etá de six annus.

Desde li annu 2022 Ronja Forcher es maritat con li actor Felix Briegel.
Poseidon

**Poseidon** es in li Grec mitologie li deo del mare.  Il es un fratre de Zeus e un del 12 olimpic deitás. 

Poseidon es sovent portretat con un trident in su manu vehiculant un carre de guerre.

Secun li grec mitologie Poseidon esset maritat con Amphitrite e li cuple havet li filio Triton, li cavalle Areion e li filias Rhode e Benthesikyme.

In li Roman Imperie Poseidon esset conosset quam *Neptun*.
Zeus

**Zeus** es li max suprem deo in li Grec mitologie. Quam rey del deitás il reside sur li mont Olymp.

Zeus es li filio del titan Kronos e Rhea. Il es li fratre de Poseidon, Demeter, Hestia, Hades e Hera. Zeus es maritat con su sestra Hera e li cuple have li infantes Ares, Hebe, Eileithya e Hephaistos, ma il have con altri féminas anc mult infantes.

In li Roman mitologie Zeus have li nómine *Jupiter*.

Zeus es li deo del ciel e del pluvie. Il porta quam arme un fúlmine.
25 octobre

1 -- 2 -- 3 -- 4 -- 5 -- 6 -- 7 -- 8 -- 9 -- 10 -- 11 -- 12 -- 13 -- 14 -- 15 -- 16 -- 17 -- 18 -- 19 -- 20 -- 21 -- 22 -- 23 -- 24 -- 25 -- 26 -- 27 -- 28 -- 29 -- 30 -- 31

----
**25 octobre** es li 298-im die del annu in li calendare gregorian (li 299-im die in annus bissextil). Resta 67 dies til li fine del annu.

## Evenimentes
* 1861 - Li Burse de Toronto es creat in Toronto, Canada.

## Nascenties

## Mortes
Daniel Radcliffe

**Daniel Jacob Radcliffe** es un actor de television e de cinemá del Reyatu Unit. Il nascet li   23-im de julí 1989 in Fulham e il devenit famosi per luder li rol de Harry Potter in li film-adaptiones del libre-serie Harry Potter del autoressa Joanne K. Rowling.

David Radcliffe havet ja in li etá de 10 annus in li annu 1999 su unesim rol in un film de television.
Alexandra Daddario

**Alexandra Anna Daddario** es un actoressa de television e de cinemá de USA. Ella nascet li  16-im de marte 1986 in New York. 

Alexandra Daddario es activ quam actoressa desde li annu 2002. Ella lude in li film-adaptiomes del libres Percy Jackson de Rick Riordan in li annu 2010 e 2013 li rol de *Annabeth Chase*. 

Alexandra Daddario ludet li rol de *Alexis Butler* in li horrore-film We summon the darkness (2019).
Arteixo

**Arteixo** es li nómine de un municipie quel trova se in li provincia de A Coruña in li comunité autonom de Galicia, Hispania. Su population es 30.950 in un superficie de 93,4 km².
Provincia de Pontevedra

Li **provincia de Pontevedra** es un provincia situat in Galicia, in Hispania. Pontevedra es li cité capital del Provincia de Pontevedra.
Provincia de Avila

Li **provincia de Avila** es un provincia situat in li comunité autonom de Castilia e Leon, in Hispania. It have un population de  habitantes.
A Coruña

**A Coruña** es li cité capital del provincia de A Coruña quel trova se in li comunité autonom de Galicia, Hispania. It have un population de  habitantes.
Surakarta

**Surakarta** o anc *Solo* es un cité in Indonesia. It es situat sur li insul Java e apartene a Provincia Central Java. Li fluvie Bengawan Solo flue li cité.

Surakarta have 575,230  (2019) habitantes e un area de 44.04 quadrat-kilometres. 

Li presidente de Indonesia Joko Widodo nascet in Surakarta e esset li borgomastro del cité ínter 2005 e 2012.

Surakarta es egardat juntmen con Yogyakarta quam un del centres del javanesi cultura.
Vyacheslav Volodin

**Vyacheslav Viktorovich Volodin** es un politico de Russia. Il nascet in li 4-im de februar 1964 in Alexeyevka in li Districte Saratov e es desde li 5-im de octobre 2016 li presidente del parlament de Russia ''Duma''. Vyacheslav Volodin es membre del partise Unit Russia. 

## Personal e professional vive
Vyacheslav Volodin studiat agricultural mecanica in Saratov e jurisprudentie. Il fat su doctoratu  in jurisprudentie in li annu 1996 in Sant Petersburg.

## Political cariera
* 1990 Membre del consilie municipal de Saratov.
* 1996 Vice-guvernero del Districte Saratov.
* 1999 Vyacheslav Volodin es electet in li parlament de Russia.
* 2001-2003 Chef del fraction del partise Patria - li Tor Russia.
* 2005 General-secretario del partise Unit Russia.
* 2010-2011 Vice-prim-ministre de Russia.
* 2011-2016 Unesim vice-chef del stabe del presidente de Russia Vladimir Putin.
* 2016 Vyacheslav Volodin devenit li 5-im de octobre 2016 presidente del parlament de Russia quam membre del partise Unit Russia.
Universitá

Un **universitá** es un institution de superiori education e resercha. Un universitá concede diplomas e academic gradus quam doctor, magister e bachelor.

Li parol *universitá* es derivat del latin parol *universitas* (totalité). 

Universitás have li tache del cuida e developament del scienties per reserche, studies e instruction.
15 novembre

1 -- 2 -- 3 -- 4 -- 5 -- 6 -- 7 -- 8 -- 9 -- 10 -- 11 -- 12 -- 13 -- 14 -- 15 -- 16 -- 17 -- 18 -- 19 -- 20 -- 21 -- 22 -- 23 -- 24 -- 25 -- 26 -- 27 -- 28 -- 29 -- 30

----
**15 novembre** es li 319-im die del annu in li calendare gregorian (li 320-im die in annus bissextil). Resta 46 dies til li fine del annu.

## Evenimentes
* 1889 Brasil - Imperator Pedro II es detronat in un colpe militari e Marchale Deodoro da Fonseca declara li land un republica.

## Nascenties

## Mortes
John le Carré

**John le Carré** o **David John Moore Cornwell ** esset un autor del Reyatu Unit. Il nascet li 19-im de octobre 1931 in Poole, Dorset e morit li 12-im de decembre 2020 in Truro (Cornwall). Il devenit famosi per su spionage-romanes queles il publicat sub su pseudonim John Le Carré.

John Le Carré laborat por li secret servicies del Reyatu Unit MI5 e MI6. Il comensat scrir spionage-romanes in li annus 60 del 20-im secul.
## Personal e professional vive

John Le Carré studiat germanistica e modern lingues in Bern. Inter 1950 e 1964 il laborat por li secret servicies del Reyatu Unit MI5 e MI6. Le Carré quittat ti labore e comensat laborar quam scritor.

John Le Carré esset duvez maritat. Inter 1954 e 1971 il esset maritat con Alison Ann Veronica Sharp e li cuple havet tri filios. In li annu 1972 il maritat Valérie Jane Eustace. Li cuple havet un filio Nick Harkaway qui anc laborat quam scritor.

Pro li Brexit John Le Carré adoptet li civitá de Irland. Il morit ye li 12-im decembre 2020 in Truro in li etá de 89 annus pro pneunomie.

## Ovre
Su max famosi es li roman *The Spy Who Came in from the Cold* quel esset publicat in li annu 1963. Successosi romanes esset anc e Looking Glass War (1965), Tinker Tailor Soldier Spy (1974), Smiley's People (1979), The Little Drummer Girl (1983), The Night Manager (1993), The Tailor of Panama (1996), The Constant Gardener (2001), A Most Wanted Man (2008) e Our Kind of Traitor (2010). Omni ti romanes esset adaptet por filmes.

In li comense li spion Georg Smiles esset li prim-figura de su romanes.
Lucy Bronze

**Lucia Roberta „Lucy“ Tough Bronze** es un professional football-lusora de Anglia. Ella nascet li 28-im de octobre 1991 in Berwick-upon-Tweed e desde li annu 2020 ella lude por li Manchester City WFC e por li national selection de football por féminas de Anglia. In li annu 2020 ella devenit li FIFA international féminin football-lusora del annu.

Lucy Bronze ludet inter 2017 e 2020 in Francia por Olympique Lyon e ganiat con ti club trivez li UEFA Liga des championes por féminas.

Lucy Bronze lude in li defense e ella es 171 centimetres alt.

## Clubes
Lucy Bronze ludet por la clubes
* - 2010 Sunderland WFC
* 2010–2012 Everton LFC 
* 2013–2014 Liverpool LFC (Anglia)
* 2014-2017 Manchester City WFC
* 2017–2020 Olympique Lyon
* 2020–     Manchester City WFC

## National selection de football por féminas de Anglia
* 2013  til nu 75 ludes e 8 goles (til decembre 2020)
Alexei Navalny

**Alexei Anatolievich Navalny** (russ: Алексей Анатольевич Навальный) es un politico de Russia. Il nascet li 4-im de junio 1976 in Budyn e morit ye li 16-im de februar 2024 in li prison in Charp. Navalny esset li presidente del liberal political partise Russia del Futur e un grand critico e adversario del criminal dictator de Russia Vladimir Putin.

## Personal e professional vive
Alexei Navalny studiat jurisprudentie in Moscva. Pos to il studiat comercie de actiones e bursa. Navalny laborat quam avocate, ma in li annu 2013 il perdit li permission laborar quam avocate pro su political activitás contra li presidente.

Il es activ in li combatte contra li coruption del political e economic elites de Russia.

Desde li annu 2000 Alexei Navalny es maritat con Yulia Navalnaya ​e li cuple have un filia e un filio.

In li august 2020 Alexei Navalny supervivet un attentate li venen Novichok durante un aviation de Tomsk a Moscva. Navalny esset transportat a un hospitale in Berlin (Germania). Navalny e li states del Europan Union crede que li servicie secret de Russia es responsabil por li assassination. Pos su retorn al Russia Alexei Navalny esset arestat e condomnat a 19 annus prison. Il morit in li prison in Charp in li etá de 47 annus.

## Political cariera
* 2000-2007 Membre del liberal partise Yabloko.
* 2013-2018 Alexei Navalny esset membre del liberal Partise del Progresse.
* 2013 Navalny candidat por li oficie del borgomastro in Moskva e finit malgré mult obstructiones del administration ye li duesim rang con 27,5 percentes.
* 2014-2018 Navalny esset presidente del Partise del Progresse.
* 2018 Navalny volet candidat quam presidente de Russia, ma esset arestat e ne posset candidar.

## Polical activitás
Alexei Navalny esset autor de un internet-blog e criticat li coruption de presidente Vladimir Putin e del guvernament.

## Ligamentes extern
* Internet-págine de Alexei Navalny
Jozefina Topalli

**Jozefina Çoba Topalli** es un féminin politico de Albania. Ella nascet li 26-im de novembre 1964 in Shkodër e esset inter li 2-im de septembre 2005 til li 9-im de septembre 2015 presidente del parlament de Albania. Jozefina Topalli esset vice-presidente del Democratic Partise de Albania, ma fundat in li novembre 2020 li partise Movement por Changeamentes.

## Personal e professional vive
Jozefina Topalli studiat jurisprudentie e matematica in Shkodër e international relationes in Padova (Italia). Ella recivet un academic gradu del mastro in public administratian e Europan Studies del universitá de Tirana. In li annu 2010 Jozefina Topalli fat su doctoratu al universitá de Tirana. 

Jozefina Topalli laborat in li administration del cité Shkodër. Inter 1995 e 1996 ella esset cancellera del universitá de Shkodër.
Ella es maritat e have un filio.

## Political cariera
* 1996 Jozefina Topalli devenit vice-presidente del Democratic Partise de Albania.
* 1996-2017 Membre del parlament de Albania por li Democratic Partise de Albania.
* 1997-2005 Vice-presidente del parlament de Albania.
* 2005-2013 Jozefina Topalli esset inter li 2-im septembre 2005 til 9-im de september 2013 presidente del parlament de Albania.
* 2020 Jozefina Topalli fundet li political partise Movement por Changeamentes e devenit presidente de ti nov partise.
Macaulay Culkin

**Macaulay Carson Culkin ** es un actor de television e de cinemá del USA. Il nascet li  26-im de august 1980 in New York e il devenit famosi quam infant-actor in li filmes *Home Alone* (1990) e *My Girl* (1991). Inter 1994 e 1998 il fat un pause quam actor.

Desde li annu 2013 Macaulay Culkin es activ quam rock-musico in li gruppe Pizza Underground.

Il esset maritat con li actoressa Rachel Miner inter li annus 1998-2002 e esset un relation con li actoressa Mila Kunis inter 2002 e 2010.
Madeleine Harris

**Madeleine Harris** es un actoressa de cinemá e de television del  Reyatu Unit. Ella nascet li 28-im de april 2001 in London, Anglia.

Madeleine Harris devenit famosi per su rol in li film Paddinton in quel ella ludet li rol de *Judy Brown*. Li film esset li adaption del famosi infante-libre Li Paddington Urso de Michael Bond. Madeleine Harris ludet anc in li duesim Paddington-film.

Madeline Harris hat su unesim aparition in li serie de television Casualty in li annu 2012.

## Filmografie
Michael Bond

**Thomas Michael Bond** esset un anglesi autor. Il nascet li 13-im de januar 1926 in Newbury, Berkshire (Anglia) e morit li27-im de junio 2017 in London. Michael Bond devenit famosi pro su infant-libres pri Paddington Urso, ma scrit anc criminal romanes.

Michael Bond scrit 35 romanas pri li figure del Paddington Urso. 

Michael Bond esset maritat duvez e havet du infantes. Il morit in li etá de 91 annus in London.

## Ovres (Selection)

### Paddington Urso libres
* 1958: *A Bear Called Paddington*
* 1959: *More About Paddington*
* 1960: *Paddington Helps Out*
* 1961: *Paddington Abroad*
* 1962: *Paddington at Large*
* 1964: *Paddington Marches On*
* 1966: *Paddington at Work*
* 1968: *Paddington Goes to Town*
* 1970: *Paddington Takes the Air*
* 1972: *Paddington’s Garden*
* 1973: *Paddington’s Blue Peter Story Book*
* 1974: *Paddington on Top*
* 1975: *Paddington at the Tower*
* 1979: *Paddington Takes the Test*
* 1980: *Paddington on Screen*
* 1984: *Paddington at the Zoo*
* 1986: *Paddington at the Palace*
* 1987: *Paddington’s Busy Day*
* 2002: *Paddington in the Garden*
* 2003: *Paddington and the Grand Tour*
* 2008: *Paddington Rules the Waves*
* 2008: *Paddington Here and Now*
* 2011: *Paddington at the Tower*
* 2012: *Paddington Races Ahead*
* 2012: *Paddington Goes for Gold*
* 2014: *Love From Paddington*
* 2017: *Paddington’s Finest Hour*

### Altri romanes (Selection)

* 1971: *Michael Bond’s Book of Bears*
* 1972: *The Day the Animals Went on Strike*
* 1986: *Monsieur Pamplemousse on the spot* 
* 1987: *Monsieur Pamplemousse takes the cure* 
* 1989: *Monsieur Pamplemousse aloft*
Omsk

**Omsk** (russ:Омск) es un cité in Russia. It es situat in li sud-west de Sibiria 2500 kilometres sud-ost del cité capital Moscva. Omsk es li cité capital del Federal Districte Omsk Oblast. 

Li cité es situat al confluentie del fluvies Irtysh e Om.

Omsk have 1.154.116 (2010) e un area de 573 quadrat-kilometres.

Li cité esset fundat in li annu 1716 quam fortification contra atacca a Russia del sud-ost. Desde li annu 1782 Omsk have li statu de un cité. In li annu 1918 Omsk esset li cité capital de anti-comunist armés in li guerre intern.

Li economie profitat mult del Transibirian Ferrovia quel comensat in annu 1895. Omsk devenit per it un important cité de comercie.

Hodie Omsk esset un centre del petrochimie e construction de machines.

## Sport
Li hockey sur glacie-club HK Avangard Omsk have su hem in li cité e lude in li international Continental Hockey Liga.
19 decembre

1 -- 2 -- 3 -- 4 -- 5 -- 6 -- 7 -- 8 -- 9 -- 10 -- 11 -- 12 -- 13 -- 14 -- 15 -- 16 -- 17 -- 18 -- 19 -- 20 -- 21 -- 22 -- 23 -- 24 -- 25 -- 26 -- 27 -- 28 -- 29 -- 30 -- 31

----
**19 decembre** es li 353-im die del annu in li calendare gregorian (li 354-im die in annus bissextil). Resta 12 dies til li fine del annu.

## Evenimentes
* 1562 - Li Battallie de Dreux eveni durant li Francesi Guerres de Religion.

## Nascenties

## Mortes
Bijelina

**Bijelina** (serb: Бијељина) es un cité in Bosnia e Herzegovina. It es situat in li ost del land e apartene al Republika Srpska e al historic geografic region de Semberija. 

Bijelina have 107.715 (2013) habitantes e un area de 733,85 quadrat-kilometres. 85 percentes del habitantes in li annu 2013 esset del serb nationalitá.

Li cité esset por li unesim vez mentionat in un historic document in li annu 1446. Dum li Guerre intern de Bosnia e Herzegovina 78 bosniakes esset mortat in Bijelina per membres de serbian para-militari gruppes.

## Sport
Li football-club FK Radnik Bijeljina have su hem in li cité e lude in li max alt football-liga de Bosnia e Herzegovina.
Thomas Schmidt (Interlingueist)

**Thomas Schmidt** es un Interlinguiste de Germania. Il nascet in li annu 1968 e editat li jurnal IE Munde.

Thomas Schmidt studiat political scientie in München. Il es activ por Interlingue desde li annu 2009. Il es activist de Ido.

## Activitás por Interlingue
Thomas Schmidt fundat li Facebook-gruppe de Interlingue e es un activ colaborator del Wikipedia de Interlingue. Desde li annu 2009 il scri li blog Interlingue-Occidental e un propri internet-págine pri Interlingue.

Thomas Schmidt partiprendet in quelc micri incontras de Interlingue in Germania con altri Interlinguistes de Svissia e Hongkong. Il fat anc quelc videos de Interlingue che YouTube.

## Ovres
### In Ido
* 2020: La fino di la mondo, en: Detlef Groth (Editerio): Ido-Kalendario 2021, p.67-71.
* 2021: La hororo en la gardeno, en: Posta Mundi 36/2021, p. 16.
* 2022: La paper-folio di la fantomo, en: Posta Mundi 37/2022, p. 8-9.
* 2022: La mortinta katulo, en: Ido-Saluto! 1/2022, p. 19-20.
* 2023: La quaresma yunino, en: Posta Mundi 40/2023, p. 18-20.
* 2023: Pia e la muliero en la spegulo, en: Posta Mundi 41/2023 p. 14-16.
* 2023: Pia e la kabano en la foresto.

### In Interlingue
#### Important traductiones
* 2014 Li Litt Prince (Traduction)
* 2015 Grand-dictonarium de Interlingue-Occidental - German
* 2021 Li Evangelie secun Marc (Traduction)

#### Ovres original scrit in Interlingue
* 2012 Li Munde de Sandra (raconta original)
* 2013 Autun (poema original)
* 2013 Li Prim Nive (poema original)
* 2014 Null Esperantie - Null Chance - Null escapage (poema original)
* 2014 Solsticie (poema original)
* 2015 Li Nive ha retornat (poema original)
* 2018 Li Nive Quam Conquestator (poema original)
* 2021 Li Obscur Castelle (Poema original) 

## Ligamentes extern
* Interlingue Blog de Thomas Schmidt

## Referenties
Isabella Sermon

**Isabella Sermon** es un actoressa de cinemá e de television del Reyatu Unit. Ella nascet li 8-im de julí 2006 in London, Anglia e devenit famosi per luder li rol de *Maisie Lockwood* in du filmes del serie Jurassic World.
 
Isabella Sermon devenit famosi per su rol in li film Jurassic World: Fallen Kingdom del annu 2018 in quel ella lude li rol de *Maisie Lockwood*. Isabelle Sermon anc ludet ti rol in li film Jurassic World: Dominion in li annu 2023.
Mićo Mićić

**Mićo Mićić** esset un politico de Bosnia e Herzegovina de serb nationalitá. Il nascet li  6-im de septembre 1956 in Bijelina e morit li 23-im de decembre 2020 in Banja Luka. Mićo Mićić esset inter 2004 e 2020 borgomastro de Bijelina. Il esset membre del Serb Democratic Partise til li marte 2020. 

## Personal e professional vive
Mićo Mićić studiat sport in Sarajevo e laborat quam instructor in scolas in Bijelina e Kalesija. Ye li annu 1996 il comensat laborar in li administration del cité Bijelina in li Republika Srpska.

Mićo Mićić esset maritat con Radmila Mićić e li cuple havet tri infantes.

## Political cariera
Til li marte 2020 Mićo Mićić esset membre del Serb Democratic Partise.
* 2000-2002 Ministre del Republika Srpska por refugitores e por expulset persones.
* 2003-2004 Ministre del Republika Srpska por labore e por li protection del invalidos.
* 2005-2020 Mićo Mićić esset borgomastro de Bijelina.
* 2020 Mićo Mićić esset excludet ex li Serb Democratic Partise pro su colaboration con Milorad Dodik ante li local electiones. Pos to Mićo Mićić fundat li Partise del Democratic Serb Semberija.
* 2020 Mićo Mićić perdit surprisantmen li electiones al borgomastro de Bijelina contra Ljubiša Petrović del Serb Democratic Partise. Mićo Mićić morit li 23-im de decembre 2020 pro un infection de SARS-CoV-2-virus.
Giovanni Bresadola

**Giovanni Bresadola** es un Ski-Saltation-sportist de Italia.

Il nascet li 17-im februar 2001 in Cles. Giovanni Bresadola es li juniori fratre del ex-ski saltator Davide Bresadola.

Giovanni Bresadola fat su unesim international competion de ski-saltation in li annu 2016. In li sesones 2018/2019 e 2019/2020 Giovanni Bresadola partiprendet in li Continental-Cup.

Il devenit li italian champion de ski-saltation del annu 2019.

In li novembre 2020 Bresaldola ganiat su unesim punctus in li Mund-Bocale de ski-saltation.

In li seson 2020/2021 Giovanni Bresadola partiprendet por li unesim vez in li german-austrian Quar-Salterías torney.
Christian Drosten

**Christian Heinrich Maria Drosten** es un medico e virologo de Germania. Il nascet li  12-im de junio 1972 in Lingen e devenit famosi durant li COVID-19-pandemie 2020/2021.

Christian Drosten comensat studiar biologie e chimie-tecnica in Dortmund e Münster, ma changeat ye li annu 1994 al studie del medicina in Frankfurt. In li annu 2003 il fat su doctoratu. Desde li annu 2006 Christian Drosten es specialisat medico por microbiologie, virologie e epidemiolog por contagiosi maladies.

Inter 2007 e 2017 Christian Drosten esset professor al universitá de Bonn. Desde li annu 2017 il es professor e director del institut al famosi hospital Charité in Berlin. Il es anc director del resercha por nov viruses al Charité.

Drosten habitat con su partnera in Berlin e li cuple have un infante.

## Christan Drosten in li [[COVID-19-pandemie]]
Christian Drosten esset ja in li annu 2003 un del scientistes qui decovrit li Coronavírus SARS-CoV. Durant li COVID-19-pandemie Christian Drosten esset inter li max important consilieros del german guvernament. Drosten publicat un tre popular podcast in li internet pri li actual developamentes del pandemie. Li presidente de Germania Frank-Walter Steinmeier honorat in li annu 2020 Christian Drosten con li órden Bundesverdienstkreuz.
Insul

Un **insul** es un terre in un mare, lago o fluvie, ma ne es un continente. Un insul es totmen circumdat de aqua. On nomina un gruppe de insules archipelago.

Insules posse esset natural o artificial creat. 47 de international 193 aconosset states es insules.

Li max grand insules del munde es Grenland, Nov-Guinéa e Borneo.

## Grammatica
Ex li parol insul veni derivationes tales quam insular e insulation. Un dom quel es bon insulat es un dom quel, just quam un ver insul, es desfacil a atinger (per li calore o frigore). Un peninsul es un pezze de terre quel es *apen* un insul (e veni del parol latin quel significa apen), a saver presc circumdat de aqua.
Karl Geiger

**Karl Geiger** es un activ sportist de ski-saltation de Germania.

Il nascet li 11-im februar 1993 in Oberstdorf. Karl Geiger studiat tecnica de energie e circumité in Kempten.

## Successes
* Olimpic Ludes de hiverne (1x, 1x, 0x)
** Argente 2018 Pyeongchang Team
* Championatu mundal de Nordic Ski (2x, 1x, 0x)
** Aure 2019 Seefeld Team e mixtet team
** Argente 2019 Seefeld Grand saltería
** Bronze 2001 Lahti Team
** Argente 2005 Oberstdorf Team
** Bronze 2011 Oslo Team
* Championatu mundal de Ski-Volation (1x, 1x, 0x)
** Aure 2020 Team e singul

## Resultates li Mund-Bocale de ski-saltation
29 decembre

1 -- 2 -- 3 -- 4 -- 5 -- 6 -- 7 -- 8 -- 9 -- 10 -- 11 -- 12 -- 13 -- 14 -- 15 -- 16 -- 17 -- 18 -- 19 -- 20 -- 21 -- 22 -- 23 -- 24 -- 25 -- 26 -- 27 -- 28 -- 29 -- 30 -- 31

----
**29 decembre** es li 363-im die del annu in li calendare gregorian (li 364-im die in annus bissextil). Resta 2 dies til li fine del annu.

## Evenimentes
* 1911 - Mongolia deveni índependent del dinasie Qing. Li 8-im Jebtsundamba Khutughtu es intronat quam Khagan de Mongolia.

## Nascenties

## Mortes
Virologie

**Virologie** es li scientie quel ocupa se pri viruses. It resercha e classifica li viruses. Li virologie resercha su qualitás e reproduction e prevention e li terapie de maladies queles es transmisser per viruses.

Li virologie apartene al discipline del microbiologie intra li scientie de medicina.

Quam fundator del virologie es egardat li russ botanico Dmitri Ivanovsky qui descovrit viruses in li fine del 19-im secul.
Nenad Nešić

**Nenad Nešić** es un politico de Bosnia e Herzegovina. Il nascet li 4-im de julí 1978 in Sarajevo e es desde li 10-im de octobre 2020 presidente del Democratic Union del Popul (DNS). Nenad Nešić es secun nationalitá serb. Il devenit ministre por securitá de Bosnia e Herzegovina ye li 25-im de januar 2023.

## Personal e professional vive
Nenad Nešić studiat jurisprudentie in Novi Sad e political scientie in Beograd. Pos to il laborat in li ministerie por interni aferes del Republika Srpska.

Inter 2014 e 2016 il esset vice-director del firma N Trade in Istočno Sarajevo e inter 2016 e 2020 director del firma *Putevi Republike Srpske*.

Il es maritat e have du infantes

## Political cariera
Nenad Nešić es membre del Democratic Union del Popul (DNS) e presidente del partise in li region Sarejevo-Romanija.
* 2018-2022 Membre del parlament de Bosnia e Herzegovina in li Dom del Representantes.
* 2020 Nenad Nešić devenit li 20-im de octobre 2020 li presidente del  Democratic Union del Popul (DNS).
* 2022 Nenad Nešić candidat por li serb membre del statal presidentie de Bosnia e Herzegovina, ma recevit solmen 5,51 percentes.
* 2023 Nenad Nešić devenit ye li 25-im de januar 2023 ministre por securitá de Bosnia e Herzegovina.

## Ligamentes extern
* Biografie de Nenad Nešić
Victoria (Seychelles)

**Victoria** es li cité capital del Seychelles. It es situat in nord-ost del insul Mahé. 

Li cité esset fundat de frances colonistes in li annu 1778. Til li annu 1841 li cité havet li nómine *L'Établissement*. In li annu 1841 li angles changeat li nómine in Victoria por honorar li reyessa del Reyatu Unit Victoria.
 
Victoria have 575,230  (2010) habitantes e un area de 20,1 quadrat-kilometres. 

Por li economie de Victoria li turisme lude un tre important rol. Victoria have desde li annu 1971 un international aeroportu e un grand portu.
Mahé

**Mahé** es li max grand insul del insul-state Seychelles. It es situat in li Indian Ocean. 

Mahé have 72.000 habitantes e un area de 154,7 quadrat-kilometres. Li insul have un longore de 28 kilometres e un largore de 8 kilometres.

To significa que circa 90 percentes del habitantes del Seychelles habita sur Mahé. Anc li cité capital del Seychelles Victoria es situat sur li insul.

## Historie
Li insul esset decovrit del angles in li annu 1609. Til li expedition del frances Lazare Picault in li annu 1742 Mahé restat sin habitantes. Mahé devenit in li annu 1814 un parte del imperie del Reyatu Unit.
Praslin

**Praslin** es li duesim max grand insul del insul-state Seychelles. It es situat in li Indian Ocean. 

Praslin have 7.553 habitantes (2014) e un area de 37,58 quadrat-kilometres. Li insul have un longore de 12 kilometres e un largore de 5 kilometres. Li costa de Praslin have un longore de 46 kilometres.

Li max grand cité de Praslin es Baie Sainte Anne es situat. Praslin es dividet in du administrativ unités Baie Sainte Anne e Grand' Anse.

Praslin es un popular destination de turisme pro su mult plajes. Praslin have con li Praslin Island Airport su propri aero-portu. Un grand terriorie in li sud del insul apartene al national parc Praslin National Park.

## Historie
In li annu 1744 li insul esset nominat *Isle de Palme* del explorator Lazare Picault. In li annu 1768 li insul recivet li nómine *Praslin* por honorar li francesi César Gabriel de Choiseul, li duc de Praslin.
Elba

**Elba** es un insul in li westal Mediterraneo quel apartene a Italia. It es parte del Toscanian Archipelago e es in un distantie de 10 kilometres westal de Italia.

Elba have 31.552 habitantes (2019) e un area de 224 quadrat-kilometres. Secun li area it es li triesim max grand de Italia detra Sardinia e Sicilia. Li insul have un longore de 29 kilometres e un largore de 12 kilometres. Li costa de Elba have un longore de 147 kilometres.

Li max grand cité de Elba es Portoferraio. Elba apartene al region Toscana e al Provincia Livorno.

## Administrativ division
Elba es dividet in sett municipies. Li sett municipies es:
* Portoferraio (Cité capital de Elba)
* Campo nell’Elba (con Pianosa)
* Capoliveri
* Marciana
* Marciana Marina
* Porto Azzurro
* Rio

## Historie
In li antiquitá li Etrusces dominat li insul. In li annu 246 ante Cristo li Romanes conquestat li insul e nóminat it *Ilva*. Elba devenis famosi in li 19-in secul pro que li francesi imperator Napoléon Bonaparte esset in li exilie sur Elba in li annus 1814 til 1815.

Hodie Elba es un important destination de turisme.
Wavel Ramkalawan

**Wavel Ramkalawan** es un politico del Seychelles. Il nascet li 15-im de marte 1961 sur li insul Mahé e es desde li 26-im octobre 2020 li presidente del insul-state Seychelles.

## Personal e professional vive
Li familie de Wavel Ramkalawan es de indian orígine. Su grandpatre venit de Bihar (India). Wavel Ramkalawan studiat teologie sur li insul Mauritius e anc in Birmingham (Reyatu Unit). In li annu 1985 il devenit un prestro del Anglican eclesie.

## Political cariera
* 1992 Wavel Ramkalawan es membre del National Partise del Seychelles.
* 1993-2011 Membre del parlament del Seychelles por li National Partise del Seychelles. Il esset ductor del oposition.
* 2015 Wavel Ramkalavan perdit li presidential electiones tre strett con 49,94 percentes contra James Michel.
* 2016-2020 Denov membre del parlament del Seychelles e ductor del oposition.
* 2020 Wavel Ramkalavan es quam unesim candidate del oposition electet quam presidente de Seychelles li 26-im de octobre 2020. Il victet li presidente Danny Faure con  54,9 percentes in li opositional coalition Democratic Alliantie del Seychelles.
Kinderseele

**Kinderseele** (Anim Infantal) es un curt roman scrit in 1919 de Hermann Hesse, originalmen sub li pseudonim Emil Sinclair (li sam pseudonim usat por li libre Demian e quelc altri scrites durant li sam periode pos li Unesim Guerre Mundal).

Li roman Kinderseele esset traductet in Interlingue de David MacLeod in li annu 2021.

## Ligamentes extern
* Kinderseele: traduction in Occidental
* Kinderseele: original raconta in german
Renée Zellweger

**Renée Kathleen Zeltweger** es un actoressa de USA. Ella nascet li 25-im de april 1969 in Baytown (Texas) e ganiat duvez li Oscar-Premie.

Li patre de Renée Zellweger Erich Emil Zellweger originat de Svissia. Renée Zellweger studiat anglesi literatura in Austin. 

Inter 2005 e 2006 ella esset maritat con li cantator Kenny Chesney.

Renée Zellweger ludet in li annu 1982 in su unesim film. In li annu 1994 ella ludet su unesim cardinal rol in li horror-film The Return of the Texas Chainsaw Massacre. Ella divenis internationalmen famosi per su rol in li film Jerry Maguire in li annu 1996. 

Renée Zellweger ludet tre successosi in li tri filmes del serie Bridget Jones. 

## Premies
Renée Zellweger ganiat li Oscar-Premie in li annu 2004 per su rol in li film Cold Mountain e 2020 per su rol in li film Judy.

Renée Zellweger ganiat quarvez li premie Golden Globe Award e mult altri premies.
Mainland (Shetland)

**Mainland** es li max grand insul del archipelago Shetland Insules in li Nordic Mare. It apartene al Scotia quel es li nordal parte del Reyatu Unit.

Mainland 18.765 habitantes (2013) e un area de 968,76 quadrat-kilometres. Secun li area it es li triesim max grand  insul de Scotia. Li insul have un longore de 76 kilometres e un largore de 28 kilometres. 

Sur Mainland es situat li cité capital del Shetland Insules Lerwick. Mainland es li centre del trafic ligamentes del Shetland Insules por prames e li insul e have li sol international aero-portuo de Shetland Insules.

Por li economie del insul li extraction de petroleo have un grand importantie.
Hermann Hesse

**Hermann Karl Hesse** esset un german-svissian autor, poet e pictor. Il nascet li 2-im de julí 1877 in Calw (Germania) e morit 9-im de august 1962 in Montagnola, Svissia. Hermann Hesse anc scrit sub li pseudonim *Emil Sinclair*. Il ganial li Nobel Premie de litteratura in li annu 1946.

Inter 1883 til 1890 e denov de 1924 til su morte Hermann Hesse possedet anc li civitá de Svissia. Pos li scola Hesse laborat in un libreria.
Rügen

**Rügen** es un li max grand insul de Germania. It es situat in Baltic Mare li nord-ost del país federal Mecklenburg-Vorpommeria. 

Li insul have un longore de 52 kilometres e un largore de 41 kilometres. Rügen have un area de 926 quadrat-kilometres e it have 62.990 (2018) habitantes. Rügen es e secun li area e secun li númere del habitantes li max grand insul de Germania. Li max grand cité del insul es Bergen sur Rügen. Por li trafic e li economie del insul li portu-cité Sassnitz es tre important.

Desde li annu 1936/1937 Rügen es ligat con li continente per li diga Rügendamm. 

Rügen es un centre de turisme.
Saaremaa

**Saaremaa** (German: Ösel) es un insul in li Baltic Mare quel apartene a Estonia. It es li quaresim max grand insul del Baltic Mare e es situat westal de Estonia.

Saaremaa have 31.435 habitantes (2020) e un area de 2672 quadrat-kilometres. Li insul have un longore de 94 kilometres e un largore de 57 kilometres. Li costa de Elba have un longore de 1300 kilometres.

Li max grand cité de Saaremaa es Kuressare. Saaremaa apartene al provincia Saare.
Stralsund

**Stralsund** es un cité in Germania. It is situat in li nord-ost del federal state Mecklenburg-Vorpommeria e li centre del Subdistrict Vorpommern-Rügern.

Li cité have 59.418 habitantes e un area de 54,07 quadrat-kilometres.

Pro li geografic position de Stralsund che li Strelasund, it es anc nominat quam li "Li Porta al insul Rügen" (german: *Tor zur Insel Rügen*)
Borneo

**Borneo** es li triesim max grand insul del munde. It es situat in li Pacific Ocean in li Malaysian Archipelago. Li state Brunei es situat in li nord de Borneo, li sud de Borneo apartene a Indonesia e li nord a Malaysia. Li indonesian nómine por Borneo es *Kalimantan*.

Borneo have 21.258.000 (2014) habitantes e un area de 751.936 quadrat-kilometres. Li insul have un longore de 1366 kilometres e un largore de 1026 kilometres. Li costa de Borneo have un longore de 4971 metres.

Li cité capital de Brunei Bandar Seri Begawan es situat sur Borneo, ma li max grand cité del insul es Kuching e apartene a Malaysia.

## Political administration
Li federal states de Malaysia Sabah, Sarawak e li Federal Territorie Labuan es situat sur Borneo. Li provincias de Indonesia Nord-Kalimentan, Sud-Kalimentan, Ost-Kalimentan, West-Kalimentan e Central Kalimentan. Li tot territorie de Brunei del state es situat sur Borneo.

## Historie
Inter li 15-im e 17-im secul li Sultanatu de Brunei controlat Borneo. In li 19-im secul li ost de Borneo devenit un colonia de Nederland. Inter 1941 til 1945 li tot insul esset ocupat de Japan. In li annu 1957 li Federation Malaysia devenit índependent del Reyatu Unit. Brubei esset un protectoratu del Reyatu Unit e devenit índependent in li annu 1984.
Twitter

**Twitter** (Interlingue: pipiada)  es un servicie por micri bloges e social retage in li internet. Li usatores posse posir e discuter curt missages.

In prim li missages che Twitter devet haver admaxim 140 signes, ma in li novembre 2017 ti númere del permisset signes esset duplicat a 280 signes. In li annu 2019 Twitter havet 321 activ milliones usatores.

On posse installar e usar Twitter quam aplication sur smartfones o per computator.

Twitter esset fundat li 21-im de marte 2006 de Jack Dorsey, Noah Glass, Biz Stone e Evan Williams in San Francisco (USA). Til hodie Twitter ha su sede in San Francisco. 

Li firma Twitter, Inc es tre successosi in li sense de economie. In li annu 2019 Twitter fat un profite de 1,47 miliardes US-dóllares. Li actual executiv presidente de Twitter, Inc es Omid Kordestani.

Inter politicos li usada de Twitter es un populari e efectiv element por propaganda. In li annu 2021 Twitter clúdet li conto del presidente del USA Donald Trump pro apell por violentie. Criticos opine que Twitter plu e plu censura li líber expression de opiniones. 

## Twitter e Interlingue
Pluri usatores de Twitter scri in Interlingue.
Maria Katharina Kasper

**Maria Katharina Kasper** (nascet quam *Katharina Kasper*) esset un german monaca del Eclesie Catolic qui esset declarat sant in li annu 2018. Ella nascet li 26-im de may 1820 in Dernbach (Westerwald e morit li 2-im de februar 1898 anc in Dernbach (Westerwald). 

Katharina Kasper fundat in li annu 1845 un club por auxiliar e cuidar old e malad persones e por li sucie por infantes. Ex ti club esset fundat li catolic congregation del Povri Servitoras de Jesu Crist. Katharina Kasper adoptet li órden-nómine Maria. 1868 li órden etablisset su unesim comunité in li USA e esset anc activ in Nederland, Belgia, Bohemia, Luxemburg e Reyatu Unit.

In li annu 1880 li Vaticano aconosset li órden del Povri Servitoras de Jesu Crist. Ye li morte de Maria Katharina Kasper in li annu 1898 li congregation ja havet 1725 membres in 193 filiales.

In li annu 1978 Maria Katharina Kasper esset beatificat de pápa Paul VI e santificat in li annu 2018 del pápa Franciscus (Pápa).